БХБЯ-ны вЭб сайтад баЙрлуулсан ГАЗРЫН БАГЦ ХУУЛИНД иргэд,

байгууллагуудаас ИРҮҮЛСЭН САНАЛЫН ТОВЬЁОГ

2021.06.14.

|  |  |  |  |  |
| --- | --- | --- | --- | --- |
| № | Иргэн, байгууллага | Санал ирүүлсэн албан бичгийн огноо, дугаар | Ирүүлсэн санал | Тайлбар |
|  | Нэр, хаяг тодорхойгүй | 2021-06-08 | Газрын төлбөрийн тухай хуулийн 6.1-д "энэ хуулийн 3.1.1 -д заасан газрын төлбөр төлөгчид газрын төлбөрийг аймаг, нийслэл, дүүргийн газрын албаны газрын төлбөрийн асуудал хариуцсан мэргэжилтэн, сумын газрын даамал ногдуулна" гэжээ. Гэвч энэ хуульд 3.1.1 гэсэн заалт байхгүй байна | Газрын төлбөрийн тухай хуулийн төслийн 3.1-д “Монгол Улсын иргэнд өмчлүүлснээс бусад төрийн өмчийн газрыг ашиглаж байгаа хүн, хуулийн этгээд, гадаад улсын дипломат төлөөлөгчийн болон консулын газар, олон улсын байгууллагын төлөөлөгчийн газар, гадаад улсын хуулийн этгээд, гадаадын иргэн, харьяалалгүй хүн газрын төлбөр төлөгч байна.” гэж тусгасан. |
|  | Нэр, хаяг тодорхойгүй | 2021-06-07 | Газрар эзэмших эрхийг илүү баталгаажуулах буюу Иргэний хууль дахь сервитут, узурфуктын гэрээг оруулах. | Хуулийн төслийн 4.1.3.“газрын узуфрукт эрх” гэж төрийн өмчийн газрын үр шимийг нь хүртэх, ашиг олох зорилгоор тодорхой нөхцөл, болзол, хугацаатайгаар өөрийн мэдэлд байлгахыг; 4.1.6.“сервитут тогтоох” гэж газрын эрхээ хэрэгжүүлэх, нийгмийн зайлшгүй хэрэгцээг хангах зорилгоор газрын хязгаарлагдмал эрх болон өмчлөх эрхийг хязгаарлахыг; гэж хуулийн төсөлд тусгасан болно. |
|  | Нэр, хаяг тодорхойгүй | 2021-06-07 | Газрын тухай хуулийг иргэд олон нийтээр нээлттэй хэлэцүүлэх шаардлагатай байна.ТҮ сувгуудаар цацах шаардлагатай байна.Иргэд ийм хууль батлагдана гэдгийг мэдэхгүй байна. | Газрын ерөнхий хуулийн шинэчилсэн найруулгын төслийн үзэл баримтлалыг боловсруулж, Хууль зүй дотоод хэргийн сайд, Барилга, хот байгуулалтын сайдтай хамтран 2021 оны 04 дүгээр сарын 14-ны өдөр баталсан. Мөн Газрын багц хуулийн төсөл, үзэл баримтлал холбогдох материалыг БХБЯ-ны цахим хуудсанд 2021 оны 04 дүгээр сарын 16-аас 05 дугаар сарын 16-ны хооронд байршуулж, олон нийтийн саналыг авч нэгтгэсэн. Мөн бүсчилсэн нээлттэй хэлэлцүүлгийг зохион байгуулсан. |
|  | Нэр, хаяг тодорхойгүй | 2021-05-26 | газрыг дашбалбар агсан хувьчлахыг эсэргүүцэж газрын тухай сургамжит ном бичсэн. гадаадын иргэнд газар өмчлүүлэхийг хуулиар хориглож нийслэлд хэдээс дээш хүн амьдрахыг хориглож төвлөрлийг түр сааруулах хууль батлаач | Гадаадын иргэнд газар өмчлүүлэх заалт байхгүй, Зөвхөн Монгол Улсын иргэнд газар өмчлүүлэх тухай хуулийн төсөл явж байгаа. |
|  | УБ иргэн Баасанхүү | 2021-05-24 | Алсын хараа 2050-тай хэр уялдсан нь харагдахгүй байна.  | Алсын хараа 2050-тай уялдуулан боловсруулсан болно. |
|  | Хэнтий | 2021-05-21 | 3 дугаар зүйл. Хуулийн үйлчлэх хүрээ 3.1.8 дахь заалт нэмэх “экологийн ач холбогдолтой газар нутгийг тусгай хамгаалалтад авахтай холбоотой харилцаа” гэсэн заалт нэмэх | Тусгай хамгаалалттай газар нутгийн тухай асуудал нь тусгайлсан хуулиар зохицуулагддаг болно. |
|  | Хэнтий | 2021-05-21 | хуулийн төслийн хөдөө орон нутгийн иргэдийн эрх, хууль ёсны ашиг сонирхолд үзүүлэх нөлөөллийг үнэлэх, орон нутагт өргөнөөр танилцуулан, санал шүүмжлэл авах хэлэлцүүлгийг зохион байгуулах зайлшгүй шаардлагатай байна. Мөн хуулийн төслийн хэрэгцээ шаардлагын тандан судалгаа, 2002 оны Газрын тухай хуулийн хэрэгжилт, үр дагаврын үнэлгээ, хуулийн төслийн үр нөлөө, зардлын тооцоо зэрэг Хууль тогтоомжийн тухай хуулийн дагуу заавал хийгдэх судалгааны үр дүнг олон нийтэд нээлттэй болгох нь зүйтэй байна. | 2021 оны 04 дугаар сарын 26-30-ны өдрүүдэд бүх аймгуудын Газрын харилцаа, барилга, хот байгуулалтын газар, сумдын газрын даамлууд болон нийслэлийн Газар зохион байгуулалтын алба, дүүргүүдийн газрын албадын мэргэжилтэн, салбарын төрийн бус байгууллагуудад цахимаар хэлэлцүүлгийг зохион байгуулж Газрын багц хуулийн төслийн танилцуулгыг хийж, саналын авч хуулийн төсөлд тусгасан. Хууль тогтоомжийн тухай хуулийн дагуу хуулийн хэрэгжилт, үр дагаврын үнэлгээ, хуулийн төслийн үр нөлөө, зардлын тооцоо зэргийг хийсэн болно. |
|  | Хэнтий | 2021-05-21 | хуулийн төслийг Захиргааны ерөнхий хуульд нийцүүлэн төлөвлөлтийн сонсгол, захиргааны акт гаргахад сонсох ажиллагаа зохион байгуулах зэрэг иргэдийн оролцооны зарчим, механизмыг хэрэгжүүлэх нөхцөлийг бүрдүүлэх | Хууль тогтоомжийн тухай хуулийн дагуу хуулийн хэрэгжилт, үр дагаврын үнэлгээ, хуулийн төслийн үр нөлөө, зардлын тооцоо зэргийг хийсэн болно.Олон нийт, орон нутаг, төрийн болон төрийн бус байгууллага зэргээс саналыг авсан болно. |
| 9. | Хэнтий | 2021-05-21 | Улсын тусгай хамгаалалттай газар нутагт уламжлалт мал аж ахуйн үйл ажиллагаанаас өөр аж ахуйн үйл ажиллагаа эрхлэхийг хориглож байсныг өөрчилж, дархан цаазтай ангиллаас бусад газарт аж ахуйн үйл ажиллагааг зөвшөөрөх, үүний дотор хайгуулын лиценз олгохоор заасан нь орон нутгийн иргэд, иргэний нийгмийн байгууллагын шургуу эсэргүүцэлтэй тулгарна гэдгийг анхааруулая | Хуулийн төслийн 34 дүгээр зүйлд Улсын тусгай хамгаалалттай газрын газар зохион байгуулалтын ерөнхий төлөвлөгөөний асуудлыг тодорхой тусгасан болно.Мөн хуулийн төслийн 67.8-д “Улсын тусгай хамгаалалттай газар нутгийн зөвшөөрөгдсөн бүсэд уламжлалт мал аж ахуй эрхлэх, хадлан хадах, зам гүүр, эрчим хүч, харилцаа холбооны шугам байгуулах, засварлах, эрдэм шинжилгээ, судалгааны ажил хийх, ойн аж ахуйн арга хэмжээ хэрэгжүүлэх, байгалийн аялал хийх, түр буудаллах, отоглохоос бусад зориулалтаар газрыг ашиглуулахыг хориглоно” гэсэн зохицуулалтыг тусгасан болно. |
| 10. | Хэнтий | 2021-05-21 | Ашигт малтмал, газрын тосны хайгуул, ашиглалтын үйл ажиллагааг хориглох газар нутгийг урьдчилан тогтоож хамгаалахаар байгаа нь сайшаалтай ч ойн сан бүхий газар, гол мөрний урсац бүрэлдэх эхээс бусад экологийн хувьд үнэ цэнэтэй газар нутгийг шинжлэх ухааны ундэслэлтэйгээр тогтоон хамгаалах асуудлыг орхигдуулжээ. Жишээ нь, ЗГ-ын хөрөнгөөр Монгол Улсын газар нутаг дахь экологийн үнэ цэнэтэй газрыг судлан биологийн олон янз байдлын тархац, байршлыг тогтоосон. Энэ судалгаа нь газрын төлөвлөлт, ашиглалт, хамгаалалтыг шинжлэх ухааны үндэслэлтэй зохион байгуулахад онцгой ач холбогдолтой тул уг судалгааны үр дүнг хэрэглэх ажил Газрын тухай ерөнхий хуульд тусгалаа олох ёстой. | Хуулийн төслийн 74.9-д “Ашигт малтмал, газрын тос, уламжлалт бус газрын тос ашиглах зориулалтаар гэрээгээр ашиглаж байгаа газарт хүн, хуулийн этгээдэд газар өмчлүүлэх, газрын хязгаарлагдмал эрх болон гэрээгээр газар ашиглуулахыг хориглоно” зохицуулалтыг тусгасан болно. |
| 11. | Хэнтий | 2021-05-21 | Улсын газар зохион байгуулалтын төлөвлөгөө нь аймаг нийслэлийн газар зохион байгуулалтын төлөвлөгөөнд, аймаг нийслэлийн газар зохион байгуулалтын төлөвлөгөө нь сум, дүүргийн төлөвлөгөөнд үндэслэх одоогийн зарчмыг халж, ерөнхийгөөс нарийвчлах зарчмаар буюу улсын төлөвлөгөө нь аймаг, нийслэл, сум дүүргийн газар зохион байгуулалтын үндэс болохоор заажээ. Ингэхдээ УИХ-аас тогтоосон ашигт малтмал, газрын тосны хайгуул, ашиглалтын үйл ажиллагааг хориглосноос бусад газрыг уул уурхайн зориулалтаар ашиглуулах шийдвэрийг зөвхөн дээрээс буюу нутгийн захиргаа, өөрөө удирдах байгууллага, оршин суугчдын оролцоогүйгээр гаргахаар байна. Улмаар аймаг, нийслэл, сум, дүүрэг нь газар зохион байгуулалтын төлөвлөгөөгөөрөө уул уурхайн зориулалтаар ашиглуулах эсхүл үл ашиглуулах газрын байршил, хэмжээг тогтоох боломжгүй байна. | Хуулийн төслийн Гуравдугаар бүлэгт Газар зохион байгуулалтын төлөвлөлтийн талаар дэлгэргүй тусгасан болно.  |
| 12 | Хэнтий | 2021-05-21 | Сумын ИТХ-ын газар нутгаа тусгай хэрэгцээнд авч хамгаалах бүрэн эрхийг хязгаарлаж, зөвхөн аймгийн ИТХ отор, хадлан, бүтээн байгуулалтын зориулалтаар газар нутгийг тусгай хэрэгцээнд авах, тэгэхдээ газрын асуудал эрхэлсэн төрийн захиргааны байгууллагаас дүгнэлт гаргуулахаар байгаа нь Монгол Улсын засаг захиргаа, нутаг дэвсгэрийн нэгж, түүний удирдлагын тухай хуулиар баталгаажсан аймаг, сумын ИТХ-ын бүрэн эрхийг хязгаарласан байна. | Хуулийн төслийн 17.1-д “Энэ хуулийн 16.1.1-16.1.4-т заасан зориулалтаар газрыг улсын тусгай хэрэгцээнд авах, гаргах, түүний хэмжээ, байршил, хил заагийг тогтоох асуудлыг Улсын Их Хурал шийдвэрлэнэ.” Гэж тусгасан. |
| 13 | Хэнтий | 2021-05-21 | Газрын нэгдмэл сангийн тусгай хэрэгцээний газрын ангиллаас орон нутгийн тусгай хамгаалалттай газрыг хассан нь орон нутгийн иргэд, байгууллага тодорхой газар нутгийг хамгаалан ашиглах санал санаачилгыг үгүйсгэх, газрыг эзэнгүйдүүлэх, улмаар нүүдлийн соёлоо хамгаалах, уламжлуулахад сөргөөр нөлөөлөхөөр байна. | Хуулийн төслийн 16.8-д “Газрыг тусгай хэрэгцээнд авах, гаргах, тусгай хэрэгцээний газрыг ашиглах журмыг Засгийн газар батална”, 16.9-д “Газрыг улс, орон нутгийн тусгай хэрэгцээнд авах шалгуур үзүүлэлтийг энэ хуулийн 16.8-д заасан журмаар тогтооно” гэж тусгасан. |
| 14 | Хэнтий | 2021-05-21 | 19 дүгээр зүйл. Тусгай хэрэгцээний газар 19.2 дахь хэсэг Орон нутгийн хэмжээний томоохон бүтээн байгуулалт, инженерийн дэд бүтцийн төсөл, хөтөлбөр хэрэгжүүлэх газар болон усны эх үүсвэрийн хамгаалалтын бүс, хүн амын ус хангамжийн аюулгүй байдлыг хангах зориулалт бүхий газар, экосистемийн тэнцлийг хадгалах, хамгаалах, ховордсон амьтан ургамлын зүйлийн амьдрах орчин, зэрлэг амьтдын нүүдлийн замыг хамгаалах, түүх болон соёлын өвийг хадгалан, хамгаалах, сум дундын отрын бэлчээр, хадлангийн талбайн зориулалтаар газрыг орон нутгийн тусгай хэрэгцээнд авч болно. Хэрэв ингэж нэмж оруулахгүй бол Газар нутгийг орон нутгийн хамгаалалтад авах хэсэг хязгаарлагдмал бөгөөд зөвхөн усыг хамгаалахаар харагдаж байна. Гэтэл усан орчингүй байгалийн зүй тогтол, амьдрах орчныг хамгаалах боломжгүй болгосон байна. | Хуулийн төслийн 16 дугаар зүйл, тусгай хэрэгцээний газар, 17 дугаар зүйл. Газрын тусгай хэрэгцээнд авах, 18 дугаар зүйл.Тусгай хэрэгцээний газрыг ашиглах, 19 дүгээр зүйл. Газрыг тусгай хэрэгцээнээс гаргах асуудлыг нарийвчлан тусгасан болно. |
| 15 | Хэнтий | 2021-05-21 | экологийн ач холбогдолтой газар нутгийг тусгай хамгаалалтад авахтай холбоотой харилцаа” гэсэн заалт нэмэх | Тусгай хамгаалалттай газар нутгийн тухай асуудал нь тусгайлсан хуулиар зохицуулагддаг болно. |
| 16 | Хэнтий | 2021-05-21 | Тусгай хамгаалалттай газар нутагт газар ашиглах эрхийг нээлттэй дуудлага худалдаа, төсөл сонгон шалгаруулалтаар олж авсан этгээдтэй тухайн дуудлага худалдаа, сонгон шалгаруулалтыг захиалагч газар ашиглах гэрээ байгуулж ажлын 5 өдөрт багтаан газрын эрхийн бүртгэлд бүртгүүлнэ гэж хуульчилж байгаа нь тэнд дуудлагаар авсан этгээд олон үе дамжин суурьших үл хөдлөх хөрөнгийг барьж цаашдаа өөрийн өмчлөлд тухайн газрыг шилжүүлэн авах боломж нээгдэж байна гэж ойлгож болох уу? 77.2.2 | Газрын ерөнхий хуулийн төслийн 66.4-т “Чөлөөт бүс болон тусгай хамгаалалттай газар нутагт иргэн, хуулийн этгээдэд газрыг гэрээгээр ашиглуулахдаа дуудлага худалдаа болон төсөл сонгон шалгаруулалтын журмыг баримтална.” мөн, 66.5-т “Газрыг гэрээгээр ашиглаж байгаа этгээд газраа бусдад шилжүүлэх, барьцаалах, захиран зарцуулахыг хориглоно.” гэж заасан. |
| 17 | Хэнтий | 2021-05-21 | Кондоминиум олгох, ашиглахтай холбоотой харилцаа /кондоминиум/ гэж юу гэсэн үг вэ? Монгол хэлийг хуулиндаа ашиглана уу? 3.1.8 -р зүйл | Хуулийн төслийн 4.1.5-д“дундын мэдлийн газрын эрх” гэж хоёр, түүнээс дээш өмчлөгчтэй орон сууц, барилга байгууламжийн доорх болон орчны газрыг дундаа хэсгээр ашиглахаар өөрийн мэдэлд байлгахыг;нарийвчлан тусгасан болно. |
| 18 | Хэнтий | 2021-05-21 | Хуулийн төслийн хөдөө орон нутгийн иргэдийн эрх, хууль ёсны ашиг сонирхолд үзүүлэх нөлөөллийг үнэлэх, орон нутагт өргөнөөр танилцуулан, санал шүүмжлэл авах хэлэлцүүлгийг зохион байгуулах зайлшгүй шаардлагатай байна. Мөн хуулийн төслийн хэрэгцээ шаардлагын тандан судалгаа, 2002 оны Газрын тухай хуулийн хэрэгжилт, үр дагаврын үнэлгээ, хуулийн төслийн үр нөлөө, зардлын тооцоо зэрэг Хууль тогтоомжийн тухай хуулийн дагуу заавал хийгдэх судалгааны үр дүнг олон нийтэд нээлттэй болгох нь зүйтэй байна. | Хууль тогтоомжийн тухай хуулийн дагуу хуулийн хэрэгжилт, үр дагаврын үнэлгээ, хуулийн төслийн үр нөлөө, зардлын тооцоо зэргийг хийсэн болно. |
| 19 | Хэнтий | 2021-05-21 | Хуулийн төслийг Захиргааны ерөнхий хуульд нийцүүлэн төлөвлөлтийн сонсгол, захиргааны акт гаргахад сонсох ажиллагаа зохион байгуулах зэрэг иргэдийн оролцооны зарчим, механизмыг хэрэгжүүлэх нөхцөлийг бүрдүүлэх. | Хууль тогтоомжийн тухай хуулийн дагуу хуулийн хэрэгжилт, үр дагаврын үнэлгээ, хуулийн төслийн үр нөлөө, зардлын тооцоо зэргийг хийсэн болно.Олон нийт, орон нутаг, төрийн болон төрийн бус байгууллага зэргээс саналыг авсан болно. |
| 20 | Хэнтий | 2021-05-21 | - Улсын тусгай хамгаалалттай газар нутагт уламжлалт мал аж ахуйн үйл ажиллагаанаас өөр аж ахуйн үйл ажиллагаа эрхлэхийг хориглож байсныг өөрчилж, дархан цаазтай ангиллаас бусад газарт аж ахуйн үйл ажиллагааг зөвшөөрөх, үүний дотор хайгуулын лиценз олгохоор заасан нь орон нутгийн иргэд, иргэний нийгмийн байгууллагын шургуу эсэргүүцэлтэй тулгарна гэдгийг анхаарууна уу | Хуулийн төслийн 29.1.7-д “улсын тусгай хамгаалалттай газрын газар зохион байгуулалтын ерөнхий төлөвлөгөө”-г хэрэгжүүлэх зохицуулалтыг шинээр нэмж тусгасан. Мөн хуулийн төслийн 29.3-д “Энэ хуулийн 29.1.7-д заасан ерөнхий төлөвлөгөөг боловсруулах журмыг газрын болон байгаль орчны асуудал эрхэлсэн Засгийн газрын гишүүд хамтран батална.” Тусгасан болно. |
| 21 | Хэнтий | 2021-05-21 | Аймаг, нийслэлийн газрын асуудал эрхэлсэн төрийн захиргааны байгууллага, дүүргийн Газрын алба , сумын газрын даамал нь Улсын тусгай хамгаалалттай газар нутагт газар эзэмшүүлэх, ашиглуулах, өмчлүүлэх эрх олгох, гэрээгээр ашиглуулахыг хориглох заалтыг Газрын ерөнхий хуулийн шинэчилсэн найруулгад тусгаагүй байгаа нь ямар зорилготой вэ? 24.5-р зүйл | Хуулийн төслийн Зургаадугаар бүлэгт Төрийн өмчийн газрыг бусдад ашиглуулах зохицуулалтыг нарийвлан тусгасан. Мөн хуулийн төслийн 66.4-т “Чөлөөт бүс болон тусгай хамгаалалттай газар нутагт иргэн, хуулийн этгээдэд газрыг гэрээгээр ашиглуулахдаа дуудлага худалдаа болон төсөл сонгон шалгаруулалтын журмыг баримтална.” Гэж нарийвчилсан зохицуулалтыг тусгасан болно.  |
| 22 | Хэнтий | 2021-05-21 | “тухайн газрыг энэ хуулийн 19 дүгээр зүйлийн 19.1.6, 19.1.9, 19.1.12-т заасан үндэслэлээр улсын тусгай хэрэгцээнд авсан тохиолдолд нөхөн төлбөрийн хэмжээг талууд харилцан тохиролцсон бол газрыг чөлөөлөх” гэж өөрчлөхийг санал болгож байна | Хуулийн төслийн 16.3-т”Газрын нэгдмэл сангийн үндсэн ангиллын аль ч газраас улс болон орон нутгийн тусгай хэрэгцээнд авч болно”, 17.6.3-т “тусгай хэрэгцээнд авах газрын нөлөөлөлд өртөж буй хүн, хуулийн этгээдэд олгох нөхөх олговор, нүүлгэн шилжүүлэлтийн зардалд шаардагдах хөрөнгийн эх үүсвэрийн тооцоо”, 56.2-т “Газрын хязгаарлагдмал эрхийн хугацаа дуусахаас өмнө улсын болон орон нутгийн тусгай хэрэгцээнд зориулан газрыг өөр газраар солих, эсхүл нөхөх олговортойгоор эргүүлэн авч болно” гэсэн зохицуулалтуудыг тусгасан. |
| 23 | Хэнтий | 2021-05-21 | 104.11.4-р заалт улсын тусгай хамгаалалттай газар нутгийн дархан цаазат газрын ангилалд хамаарах газар, гэснийг улсын тусгай хамгаалалттай газар гэж өөрчилнө үү. | Байгаль орчин аялал жуулчлалын яамны саналыг үндэслэн хэвээр үлдээхээр тогтсон болно. |
| 24 | Хэнтий | 2021-05-21 | “18.3.2.нийтээр ашиглах бэлчээрийн газарт өвөлжөө, хаваржааны барилга байгууламж барих, ашиглах” гэсэн заалтыг хасах | Хүнс, хөдөө аж ахуйн хөнгөн үйлдвэрийн яамны саналыг дагуу саналыг хэвээр үлдээхээр тогтсон болно. |
| 25 | Дорнод | 2021-05-21 | 16-р зүйл. мөрөн гол гэснийг, гол мөрөн гэж өөрчлөх | Байгаль орчин аялал жуулчлалын яамны саналыг үндэслэн хэвээр үлдээхээр тогтсон болно. |
| 26 | Дорнод | 2021-05-21 | Үндсэн хуулийн 6 р зүйлийн 6.2 т иргэдийн эрүүл аюулгүй орчинд амьдрах, энэ эрхийгээ эдлэх, мэдэх эрхийг хэрэгжүүлэх. | Газрын талаар төрөөс баримтлах бодлогыг Хөгжлийн бодлого төлөвлөлт, түүний удирдлагын тухай хууль, түүнд нийцүүлсэн хуулийн төслөөс хассан. |
| 27 | Дорнод | 2021-05-21 | 85.1.7 дахь заалтад "Тухайн газрыг энэ хуулийн 19 р зүйлийн 19.1.6, 19.1.9, 19.1.12 ь заасан үндэслэлээр улсын тусгай хэрэглээнд авсан тохиолдолд нөхөн төлбөрийн хэмжээг талууд харилцан тохиролцсон бол газрыг чөлөөлөх" гэж өөрчлөх | Хуулийн төслийн 16.3-т”Газрын нэгдмэл сангийн үндсэн ангиллын аль ч газраас улс болон орон нутгийн тусгай хэрэгцээнд авч болно”, 17.6.3-т “тусгай хэрэгцээнд авах газрын нөлөөлөлд өртөж буй хүн, хуулийн этгээдэд олгох нөхөх олговор, нүүлгэн шилжүүлэлтийн зардалд шаардагдах хөрөнгийн эх үүсвэрийн тооцоо”, 56.2-т “Газрын хязгаарлагдмал эрхийн хугацаа дуусахаас өмнө улсын болон орон нутгийн тусгай хэрэгцээнд зориулан газрыг өөр газраар солих, эсхүл нөхөх олговортойгоор эргүүлэн авч болно” гэсэн зохицуулалтуудыг тусгасан. |
| 28 | Дорнод | 2021-05-21 | 83.3 Уул уурхай ашигт малтмал, газрын тос, байгалийн хий ашиглах, хайгуул хийх, тусгай зөвшөөрөл эзэмшигч этгээдтэй энэ хуулийн 79.5 д заасан эрх бүхий байгууллага, Газар ашиглах гэрээ байгуулахдаа, Захиргааны ерөнхий хуулийн 27 р зүйлд заасан журмын дагуу "Сонсох ажлыг зохион байгуулсан бн гэсэн өөрчлөлтийг оруулж өгнө үү | Хуулийн төслийн 74 дүгээр зүйлп “Ашигт малтмал, газрын тос, уламжлалт бус газрын тос ашиглах зориулалтаар газрыг гэрээгээр ашиглуулах” талаарх зохицуулалтын нарийвчлан тусгасан болно. |
| 29 | Дорнод | 2021-05-21 | 18.3.2 нийтээр ашиглах бэлчээрийн газарт өвөлжөө, хаваржааны барилга байгууламж барих, ашиглах гэсэн заалтыг хасах | Хүнс, хөдөө аж ахуйн хөнгөн үйлдвэрийн яамны саналыг дагуу саналыг хэвээр үлдээхээр тогтсон болно. |
| 30 | Дорнод | 2021-05-21 | 83.3 уул уурхай, ашигт малтмал, газрын тос, байгалийн хий ашиглах, хайгуул хийх тусгай зөвшөөрөл эзэмшигч этгээд 79.5-д заасан эрх бүхий байгууллага газар ашиглуулах гэрээ байгуулахдаа Захиргааны ерөнхий хуулийн 27 дугаар зүйлд заасан журмын дагуу Сонсох үйл ажиллагаа явуулна гэж өөрчлөх | Хуулийн төслийн 74 дүгээр зүйлп “Ашигт малтмал, газрын тос, уламжлалт бус газрын тос ашиглах зориулалтаар газрыг гэрээгээр ашиглуулах” талаарх зохицуулалтын нарийвчлан тусгасан болно. |
| 31 | Дорнод | 2021-05-21 | ийгмийн зайлшгүй хэрэгцээнд зориулан газар чөлөөлөх тухай хуулийн 6 дугаар зүйлийн 6.1.1-д нийцүүлэх. Иргэдийн өмчлөх эрхийн зөрчлөөс сэргийлэх |  |
| 32 | Дорнод | 2021-05-21 | Үндсэн хуулийн 6 дугаар зүйлийн 6.2 дахь хэсэгт заасан иргэдийн эрүүл аюулгүй орчинд амьдрах, энэ эрхийнхээ хүрээнд мэдэх эрхийг хэрэгжүүлэх. Хуулийн төслийг захиргааны ерөнхий хуульд нийцүүлэх | Хуулийн төслийг Үндсэн хууль, Иргэний хуулийн үзэл санаанд нийцүүлэн боловсруулсан болно. |
| 33 | Нэр, хаяг тодорхойгүй | 2021-05-21 | Хуулийн 19.2-т "экосистемийн тэнцлийг хадгалах, хамгаалах, ховордсон амьтан ургамлын зүйлийн амьдрах орчин, зэрлэг амьтдын нүүдлийн замыг хамгаалах, түүх болон соёлын өвийг хадгалан, хамгаалах, сум дундын отрын бэлчээр, хадлангийн талбайн зориулалтаар газрыг" гэж нэмэх хэрэгтэй. Эс бөгөөс газар нутгийг орон нутгийн хамгаалалтад авах хэсэг хязгаарлагдмал, зөвхөн усыг хамгаалахаар харагдаж байна. | Газрын ерөнхий хуулийн төсөлд газрыг орон нутгийн тусгай хэрэгцээнд авах талаар дараах зохицуулалтыг тусгасан.16.2-т “ Газрыг дараах зориулалтаар аймаг нийслэл, сумын газар зохион байгуулалтын ерөнхий болон жилийн төлөвлөгөөг орон нутгийн тусгай хэрэгцээнд үндэслэн авч болно: 16.2.1.цэвэр усны эх үүсвэрийн хамгаалалтын бүс, хүн амын ус хангамжийн аюулгүй байдлыг хангах зориулалтаар ашиглах газар;16.2.2.сум дундын отрын бэлчээр, хадлангийн талбайн зориулалтаар ашиглах газар;16.2.3.түүх, соёлын дурсгалт болон амьтан, ургамал, ой, усны нөөцийг хамгаалах газар.16.3.Газрын нэгдмэл сангийн үндсэн ангиллын аль ч газраас улс болон орон нутгийн тусгай хэрэгцээнд авч болно. 16.4.Улсын тусгай хэрэгцээний газартай давхцуулан орон нутгийн тусгай хэрэгцээнд авахыг хориглоно. |
| 34 | Нэр, хаяг тодорхойгүй | 2021-05-21 | 7 дугаар зүйл. 7,5 дахь хэсэгт "Давхар" гэсний дараа "болон батлагдаагүй" гэж нэмэх хүсэлтэй бгаа тул хүсэлтийг хүлээн авна уу | Хуулийн төслийн 6.5-д “Албан ёсны баримт бичиг болон арга хэмжээнд газар зүйн давхар нэр хэрэглэх, газар зүйн нэрийг Монгол хэлнээс бусад хэлээр орчуулах, бусад хэлний дуудлагаар галиглан бичихийг хориглоно.” гэж тусгасан. |
| 35 | Нэр, хаяг тодорхойгүй | 2021-05-21 | УИХ-аар албан ёсоор батлагдаагүй газар усны нэр хэрэглэхгүй байх | Газрын ерөнхий хуулийн төслийн 6 дугаар зүйлд газар зүйн нэр, хилийн цэсийн талаар дараах байдлаар зохицуулалт тусгасан.6.1.Монгол Улсын нутаг дэвсгэр нь хилийн цэс болон газар зүйн нэрийн зурагтай байна.6.2.Засаг захиргаа, нутаг дэвсгэрийн нэгжийн хилийн цэсийг зураглах, бүртгэх, хадгалах, ашиглахтай холбоотой харилцааг Засгийн газраас баталсан Засаг захиргаа, нутаг дэвсгэрийн нэгжийн хилийн цэсийн газар зохион байгуулалт хийх журмаар зохицуулна. 6.3.Засаг захиргаа, нутаг дэвсгэрийн нэгжийн хилийн цэсийн газар зохион байгуулалтыг газрын асуудал эрхэлсэн төрийн захиргааны байгууллага, баг, хорооны нутаг дэвсгэрийн хил заагийн газар зохион байгуулалтыг аймаг, нийслэлийн газрын асуудал эрхэлсэн төрийн захиргааны байгууллага тус тус эрхэлнэ.6.4.Газар зүйн нэрийг Улсын Их Хурал батална.6.5.Албан ёсны баримт бичиг болон арга хэмжээнд газар зүйн давхар нэр хэрэглэх, газар зүйн нэрийг Монгол хэлнээс бусад хэлээр орчуулах, бусад хэлний дуудлагаар галиглан бичихийг хориглоно. |
| 36 | Нэр, хаяг тодорхойгүй | 2021-05-21 | Уул уурхайн зориулалтаар газар ашиглах шийдвэр гаргахад Байгаль орчинд нөлөөлөх байдлын тухай хуульд зааснаар үнэлгээ хийх, ан амьтан, хүнд нөлөөлөх сөрөг нөлөөлөл эрсдлийг тооцон үнэлгээний дүнд үндэслэн шийдвэр гаргах | Газрын ерөнхий хуулийн төслийн 67.1.3-т “ашигт малтмал, газрын тос, уламжлалт бус газрын тос ашиглах зориулалтаар газрыг гэрээгээр ашиглуулах шийдвэрийг улсын газар зохион байгуулалтын жилийн төлөвлөгөөг үндэслэн газрын асуудал эрхэлсэн төрийн захиргааны байгууллага;” гэж тусгасан. Газрын эрхийг шийдвэрлэсний дараа Байгаль орчинд нөлөөлөх байдлын тухай хуулийн дагуу үнэлгээ хийлгэнэ. |
| 37 | Нэр, хаяг тодорхойгүй | 2021-05-21 | Уул уурхайн зориулалтаар газар ашиглах шийдвэр гаргахад Байгаль орчинд нөлөөлөх байдлын тухай хуульд зааснаар үнэлгээ хийх, ан амьтан, хүнд нөлөөлөх сөрөг нөлөөлөл эрсдлийг тооцон үнэлгээний дүнд үндэслэн шийдвэр гаргах |  |
| 38 | Нэр, хаяг тодорхойгүй | 2021-05-21 | 6-р зүйл "Экологийн тэнцвэрт байдлыг хамгаалах зорилгоор Монгол улсын нийт газар нутгийн 30% ийг тусгай хамгаалалтад авах асуудал" гэсэн заалтийг нэмэхийг хүсэж байна. Хүлээн авна уу | Эклогийн ач холбогдолтой газар нутгийг тусгай хамгаалалтад авахтай холбоотой харилцаа нь Тусгай хамгаалалтай газар нутгийн тухай хуулиар нарийвчлан зохицуулагдана. |
| 39 | Нэр, хаяг тодорхойгүй | 2021-05-21 | Нийгмийн зайлшгүй хэрэгцээнд зориулан газар чөлөөлөх тухай хуулийн 6 дугаар зүйлийн 6.1.1-д нийцүүлэх. Иргэдийн өмчлөх эрхийн зөрчлөөс сэргийлэх | Саналыг Нийгмийн зайлшгүй хэрэгцээг үндэслэн газар чөлөөлөх тухай хуулийн төсөлд дараах байдлаар тусгав. 6.1.Зөвхөн дор дурдсан зориулалтаар нийгмийн зайлшгүй хэрэгцээг үндэслэн газар чөлөөлнө:6.1.1.сургуулийн өмнөх боловсрол6.1.2.ерөнхий боловсрол;6.1.3.эрүүл мэндийн анхан шатны тусламж, үйлчилгээ;6.1.4.нийгмийн халамжийн үйлчилгээ;6.1.5.нийтийн номын сан, соёлын байгууллага;6.1.6.спортын байгууламж;6.1.7.цахилгаан эрчим хүч;6.1.8.дулаан хангамж;6.1.9.ус хангамж, ариутгах татуурга, нийтийн аж ахуйн үйчилгээ;6.1.10.харилцаа холбооны шугам;6.1.11.авто болон төмөр зам, гүүр;6.1.12.гамшгаас хамгаалах үйл ажиллагаа;6.1.13.гэмт хэрэгтэй тэмцэх, нийгмийн хэв журам сахиулах;6.1.14.хог зайлуулах, хадгалах, устгах;6.1.15.тохижилт, цэцэрлэгжүүлэлт;6.1.16.явган зам;6.1.17.дугуйн зам;6.1.18.нийтийн тээврийн үйлчилгээ;6.1.19.хийн болон газрын тос дамжуулах хоолой. |
| 40 | Нэр, хаяг тодорхойгүй | 2021-05-21 | Нийгмийн зайлшгүй хэрэгцээнд зориулан газар чөлөөлөх тухай хуулийн 6 дугаар зүйлийн 6.1.1-д нийцүүлэх. Иргэдийн өмчлөх эрхийн зөрчлөөс сэргийлэх |  |
| 41 | Нэр, хаяг тодорхойгүй | 2021-05-21 | 3.1.8 дахь заалтад нэмэх: "Эклогийн ач холбогдолтой газар нутгийг тусгай хамгаалалтд авахтай холбоотой харилцаа" гэж нэмэлт өөрчлөлт оруулахыг хүсэж байна | Эклогийн ач холбогдолтой газар нутгийг тусгай хамгаалалтад авахтай холбоотой харилцаа нь Тусгай хамгаалалтай газар нутгийн тухай хуулиар нарийвчлан зохицуулагдана. |
| 42 | Нэр, хаяг тодорхойгүй | 2021-05-21 | Энэ хуулийн 5.1.2.1: газрыг иргэн аж ахуйн нэгж, байгууллагын өмчлөл, эзэмшил, ашиглалтад олгохдоо хүртээмжтэй, тэгш байдал, шударга ѐсыг хангах; 18.1: ...иргэн, хуулийн этгээдэд энэ хуульд заасны дагуу өмчлүүлж, эзэмшүүлж, ашиглуулна" гэж бичсэн нь газрыг хуулийн этгээдэд өмчлүүлнэ гэж ойлгогдох, улмаар Монгол Улсын Үндсэн хуулийн заалтыг зөрчсөн мэт харагдаж байгааг анхаарна уу. |  |
| 43 | Нэр, хаяг тодорхойгүй | 2021-05-21 | " 39,3 д энэ хуулийн 34 зүйлийн 34.3.2 т зориулалт бүхий газар нутгийн байршил, хэмжээ, хилийн заагийг тогтооход захиргааны ерөнхий хуулийн 27 р зүйлд заасан сонсох ажиллагааг зохион байгуулсан байна" гэсэн асуулга бүхий хэсэг нэмэхийг хүсэж байна. |  |
| 44 | Нэр, хаяг тодорхойгүй | 2021-05-21 | 39-р зүйл, ил тод байдал иргэдийн оролцоог хангах гэж өөрчлөх  |  |
| 45 | Хэнтий | 2021-05-21 | Орон нутгийн хэмжээний томоохон бүтээн байгуулалт, инженерийн дэд бүтцийн төсөл, хөтөлбөр хэрэгжүүлэх газар болон усны эх үүсвэрийн хамгаалалтын бүс, хүн амын ус хангамжийн аюулгүй байдлыг хангах зориулалт бүхий газар, экосистемийн тэнцлийг хадгалах, хамгаалах, ховордсон амьтан ургамлын зүйлийн амьдрах орчин, зэрлэг амьтдын нүүдлийн замыг хамгаалах, түүх болон соёлын өвийг хадгалан, хамгаалах, сум дундын отрын бэлчээр, хадлангийн талбайн зориулалтаар газрыг орон нутгийн тусгай хэрэгцээнд авч болно. 19.2 заалт |  |
| 46 | Хэнтий | 2021-05-21 | “19.1.18.орон нутгийн хамгаалалттай газар” гэж нэмэхгүй бол Байгаль орчны сайдын 2000-01-10-ны өдрийн 07 тоот тушаалаар батлагдсан “Газар нутгийг орон нутгийн хамгаалалтад авах тухай” журмыг хэрэгжүүлэх боломжгүй болно. |  |
| 47 | Хэнтий | 2021-05-21 | Усны сан бүхий хуульд нийцүүлэн “усан сан бүхий газрын онцгой хамгаалалтын бүс” гэж нэмж оруулах. |  |
| 48 | Хэнтий | 2021-05-21 | 7.5 дахь хэсэг “давхар” гэсний дараа “болон батлагдаагүй” гэж нэмэх УИХ-аар албан ёсоор батлагдаагүй газар нутгийн нэрийг хэрэглэхгүй байх. |  |
| 49 | Хэнтий | 2021-05-21 | Экологийн тэнцвэртэй байдлыг хамгаалах зорилгоор Монгол Улсын нийт газар нутгийн 30 хувийг тусгай хамгаалалтад авах асуудал” гэсэн заалт 6.3.13-д нэмж оруулах | Газрыг улсын тусгай хамгаалалтад авахтай хлолбоотой нахрийвчилсан зохицуулалтыг Тусгай хамгаалалттай газар нутгийн тухай хуулиар зохицуулна. Газрын ерөнхий хуулийн төслөөр улсын тусгай хамгаалалттай газрын газар зохион байгуулалтын төлөвлөгөөтой холбоотой харилцааг зохицуулсан. |
| 50 | Нэр, хаяг тодорхойгүй | 2021-05-20 | “экологийн ач холбогдолтой газар нутгийг тусгай хамгаалалтад авахтай холбоотой харилцаа” гэсэн заалт 3.1.8 -д нэмэх |
| 51 | Нэр, хаяг тодорхойгүй | 2021-05-20 | 1. Экологийн ач холбогдол бүхий газар нутгийг тусгай хамгаалалтад авч хамгаалах, тусгай хамгаалалтаас гаргах асуудлыг Газрын Ерөнхий хуулийн шинэчилсэн найруулгат орхигдуулснаар экологийн ач холбогдол бүхий газар нутаг байхгүй болно гэсэн үг мөн үү? 3-р зүйлд байхгүй байна. |
| 52 | Нэр, хаяг тодорхойгүй | 2021-05-20 | Экологийн үнэ цэнэтэй газар нутагт уул уурхайн үйл ажиллагааг хориглох зохицуулалтыг тусгах. Тусгай хамгаалалттай газар нутгийн тухай хууль, Байгаль орчинд нөлөөлөх байдлын тухай хуульд нийцүүлэх шаардлагатай байна. | Улсын тусгай хамгаалалттай газрын газар зохион байгуулалтын төлөвлөгөөнүүд болон ашиглалтын дэглэмд нийцэж байвал тухай үйл ажиллагааг зөвшөөрнө. |
| 53 | Нэр, хаяг тодорхойгүй | 2021-05-20 | Улсын тусгай хамгаалалттай газар нутагт мал аж ахуйнаас өөр аж ахуйн үйл ажиллагаа эрхлэхийг зөвшөөрөх. Дархан цаазтай газраас бусад газарт аж ахуйн үйл ажиллагааг зөвшөөрөх |
| 54 | Нэр, хаяг тодорхойгүй | 2021-05-20 | 3.1.8 зүйл монгол хэлийг хуулиндаа ашиглах хэрэгтэй. Кондоминиум гэдэг үгний утгыг ойлгохгүй байна. | Газрын еррөнхий хуулийн 4.1.5-д ““дундын мэдлийн газрын эрх” гэж хоёр, түүнээс дээш өмчлөгчтэй орон сууц, барилга байгууламжийн доорх болон орчны газрыг дундаа хэсгээр ашиглахаар өөрийн мэдэлд байлгахыг;” гэж тусгав. |
| 55 | Нэр, хаяг тодорхойгүй | 2021-05-20 | Энэ цахим хэлэлцүүлэг олон нийтэд хүрэхгүй, ялангуяа эрх ашиг нь хөндөгдөх олон талын оролцоог хангахгүй байгаад сэтгэл зовниж байна. Иймээс Мөнхбаатар сайд хууль тогтоомжийн тухай хуулийн хэрэгжилтийг биелүүлэхэд анхаарна уу. Ажлын хэсэгтээ энэ чиглэлээр даалгаж ажиллахыг хүсч байна. | Хууль тогтоомжийн тухай хуулийн дагуу хуулийн хэрэгжилт, үр дагаврын үнэлгээ, хуулийн төслийн үр нөлөө, зардлын тооцоо зэргийг хийсэн болно.Олон нийт, орон нутаг, төрийн болон төрийн бус байгууллага зэргээс саналыг авсан болно. |
| 56 | Нэр, хаяг тодорхойгүй | 2021-05-20 | Хуулийн төслийн хэрэгцээ шаардлагын тандан судалгааны тайлан Одоо хэрэгжиж буй Газрын тухай хуулийн хэрэгжилт, үр дагаврын үнэлгээ Хуулийн төслийн үр нөлөөний үнэлгээ, зардлын тооцоог ил тод болгоно уу. |
| 57 | Нэр, хаяг тодорхойгүй | 2021-05-20 | Хуулийн төслүүд нь орон нутгийн иргэдийн газрын эрх, өмчлөх эрх, улмаар амьжиргааны эх үүсвэрээ хадгалах, хамгаалуулах, оршин суух газраа сонгох, эрүүл аюулгүй орчинд амьдрах эрх, Үндсэн хуулиар баталгаажсан мэдэх эрхийг зөрчихөөр байгаа тул Хууль тогтоомжийн тухай хуулийн шаардлагыг хэрэгжүүлж, хуулийн төслийг орон нутгийн иргэдэд танилцуулж, санал шүүмж авна уу. Цахимаар авч байгаа арга нь энэ хуулийн улмаас эрх, ашиг сонирхол нь зөрчигдөх, хөндөгдөх малчдэд хүртээмжгүй, оновчгүй байна. |
| 58 | Нэр, хаяг тодорхойгүй | 2021-05-20 | Бэлчээрийг ашиглах хамгаалах нийтлэг журмыг газар, байгаль орчин болон хөдөө аж ахуйн асуудал эрхэлсэн төрийн захиргааны төв байгууллагууд хамтран боловсруулж Засгийн газар батална гэж хуульчлах нь малын тоо, толгойн хэт өсөлт, бэлчээрийн газрын доройтолт зэргээс үүдэн тусгай хамгаалалттай газарт оторлох, малыг бэлчээх зэрэг ярвигтай асуудлуудыг зохицуулахад чухал ач холбогдолтой. | Газрын ерөнхий хуулийн төслийн 94.15-д “Энэ хуулийн 94.2-т заасан бэлчээрийн газрыг ашиглах, хамгаалах асуудлыг Засгийн газраас баталсан бэлчээрийн газрыг зохистой ашиглах, хамгаалах нийтлэг журмаар зохицуулна.” гэж тусгасан. |
| 59 | Нэр, хаяг тодорхойгүй | 2021-05-20 | Тусгай хамгаалалттай газарт дуудлага худалдаа | Газрын еррөнхий хуулийн төслийн 67.1.5-д “улсын тусгай хамгаалалттай газар нутагт газрыг гэрээгээр ашиглуулах шийдвэрийг улсын газар зохион байгуулалтын жилийн төлөвлөгөөг үндэслэн дуудлага худалдаа, эсхүл төсөл сонгон шалгаруулалтын ялагчид байгаль орчны асуудал эрхэлсэн Засгийн газрын гишүүн;” гэж тусгасан |
| 60 | Нэр, хаяг тодорхойгүй | 2021-05-20 | Кондоминиум гэдэг үгийн оронд Дундын өмчлөлийн бүртгэл гэж оруулах. | Газрын еррөнхий хуулийн 4.1.5-д ““дундын мэдлийн газрын эрх” гэж хоёр, түүнээс дээш өмчлөгчтэй орон сууц, барилга байгууламжийн доорх болон орчны газрыг дундаа хэсгээр ашиглахаар өөрийн мэдэлд байлгахыг;” гэж тусгав. |
| 61 | Нэр, хаяг тодорхойгүй | 2021-05-20 | Улсын тусгай хамгаалалттай газар нутагт газар эзэмшүүлэх, ашиглуулах, өмчлүүлэх эрх олгох, гэрээгээр ашиглуулахыг хориглох заалтыг заавал оруулах шаардлагатай. Харин газар зохион байгуулалтын төлөвлөгөө, менежментийн төлөвлөгөө боловсруулах, хэрэгжилтийг хангуулахад талууд хамтран ажиллах бүрэн боломжтой, хамтран ажиллах заалтыг оруулж хуульчлах нь чухал юм. | Газрын ерөнхий хуулийн төслийн “34.1.Улсын тусгай хамгаалалттай газрын газар зохион байгуулалтын ерөнхий төлөвлөгөө нь тухайн газрын бүрдэл хэсэг болох газрын хэвлий, ой, ус, хийн мандлын агаар, ургамал, амьтан болон байгалийн бусад баялгийг хамгаалах, ашиглах 15 жилийн хугацаанд хэрэгжүүлэх газар зохион байгуулалтын төлөвлөлтийн баримт бичиг байна.34.2.Энэ хуулийн 34.1-д заасан ерөнхий төлөвлөгөөг боловсруулах, хэрэгжүүлэх, тайлагнах асуудлыг энэ хуулийн 29.3-т заасан журмын дагуу зохион байгуулна.34.3.Энэ хуулийн 34.1-д заасан ерөнхий төлөвлөгөөг байгаль орчны асуудал эрхэлсэн төрийн захиргааны төв байгууллага боловсруулах ажлыг зохион байгуулж, Засгийн газар батална.” гэж тусгасан.Мөн “67.1.5.улсын тусгай хамгаалалттай газар нутагт газрыг гэрээгээр ашиглуулах шийдвэрийг улсын газар зохион байгуулалтын жилийн төлөвлөгөөг үндэслэн дуудлага худалдаа, эсхүл төсөл сонгон шалгаруулалтын ялагчид байгаль орчны асуудал эрхэлсэн Засгийн газрын гишүүн;” гэж тусгасан. |
| 62 | Нэр, хаяг тодорхойгүй | 2021-05-20 | Улсын Тусгай хамгаалалттай газарт зөвхөн байгаль орчны асуудал эрхэлсэн төрийн захиргааны төв байгууллага эрх олгох заалтыг хуулиар бүрэн баталгаажуулах шаардлагатай. Төв аймгийн Эрдэнэ сумын Засаг даргын захирамжаар Горхи-Тэрэлжийн улсын тусгай хамгаалалттай газарт 3000 гаран иргэнд газар эзэмшүүлсэн, өмчлүүлсэн хууль бус шийдвэрийг гаргасан гашуун туршлага байгааг санах хэрэгтэй. |
| 63 | Нэр, хаяг тодорхойгүй | 2021-05-20 | Экологийн ач холбогдол бүхий газар нутгийг тусгай хамгаалалтад авч хамгаалах нь Монгол орны экологийн тэнцлийг хангахад онцгой ач холбогдолтой. Мөн экологийн онцгой ач холбогдол бүхий болон доройтсон газрыг тусгай хамгаалалтад авч биологийн олон янз байдлыг хамгаалах нь төрийн үүрэг байх ёстой. | Газрыг улсын тусгай хамгаалалтад авахтай хлолбоотой нахрийвчилсан зохицуулалтыг Тусгай хамгаалалттай газар нутгийн тухай хуулиар зохицуулна. Газрын ерөнхий хуулийн төслөөр улсын тусгай хамгаалалттай газрын газар зохион байгуулалтын төлөвлөгөөтой холбоотой харилцааг зохицуулсан. |
| 64 | Нэр, хаяг тодорхойгүй | 2021-05-20 | газрын багц хуулийн өөрчлөлт хийж байгаа талаар, мөн иргэдээс цахим санал авч байгаа талаараа ОЛОН НИЙТЭД ЗАРЛАН СУРТАЛЧЛАХ АЖИЛ ЯАГААД ХИЙХГҮЙ байна вэ? Танай яамны сайтаар иргэд хамгийн бага ордог. 2-рт энэ цагц хуулийг гаргаснаар нийгэм, эдийн засаг, байгаль орчинд ямар нөлөөлөл үүсэх талаар нөлөөллийн судалгаа шинжилгээ хийсэн үү. Энэ хуулийн үзэл баримтлал хаана байна вэ? Эдгээрийг ил болгох хэрэгтэй байна. СЭМХЭН ингэж тавьчихаад яаж иргэдийг санал өгнө гэж үзэж байна вэ Станпдарт шаардлага хангахгүй нэр төдий ажил болж байна. Мөнхбаатар сайдаас арай өөр хүлээлт харж байсан, бас хэрэг алга. Тэгэхээр 1-рт хугацаагаа сунгах, 2-рт энд хуулийн төсөл байршууллаа олон нийт саналаа өгөөарэй гэдэг сурталчилгаа хийхийг шаардаж байна. Хуулийн дагуу дараагийн шатны хэлэлцүүлэг байгаа баөйх гэхдээ олон нийтэд сурталчилахыг шаардаж байна. хууль санаачлан өргөн барих УИХ-ын гишүүний 20 сая төгрөгөөс үүнд зарцуулах ёстой. | Хууль тогтоомжийн тухай хуулийн дагуу хуулийн хэрэгжилт, үр дагаврын үнэлгээ, хуулийн төслийн үр нөлөө, зардлын тооцоо зэргийг хийсэн болно.Олон нийт, орон нутаг, төрийн болон төрийн бус байгууллага зэргээс саналыг авсан болно. |
| 65 | Сүхбаатар аймаг Дарьганга | 2021-05-19 | Сумын газар нутгийн 60-70 гаруй хувийг тусгай хамгаалалтанд авчихаад малчин өрх өвөлжөө хаваржаагаа эзэмших эрх байхгүй хөдөө баг дээр иргэн шилжиж очиж болохгүй байна. Учир нь Улсын бүртгэлээр хөдөө багт шилжиж ирж байгаа өрх иргэн заавал газрын гэрчилгээтэй байх ёстой тусгай хамгаалалтай газар нутагт амьдарч байгаа багийн өрхөд газрын гэрчилгээ олгохгүй байгаа тул хүний эрх маш зөрчигдөж байна Сүхбаатар аймагДарьганга суманд | Хуулийн төслөөр улсын тусгай хамгаалалттай газар нутагт малчдын өвөлжөө, хаваржааны доорх газрыг хориглоогүй болно.  |
| 66 | Нэр, хаяг тодорхойгүй | 2021-05-18 | Тусгай хамгаалалттай газар нутагт байгаа малчдын өвөлжөө хаваржааг хугацаатай эзэмшүүлэх |
| 67 | Нэр, хаяг тодорхойгүй | 2021-05-18 | Тухайн нутгийн угуул иргэд давуу эрхтэй нутаг орондоо амьдармаар байна заавал нутагийн иргэдийн саналийг заавал асууж ямарваа уул уурхайн зөвшөөрөлийг шийддэг баймаар байна | ХАА-н газрын ашиглахдаа тухайн орон нутгийн иргэдийн оролцоог хангасан төлөвлөлтөөр шийдвэрлэхээр зохицуулалтуудыг тусгасан. |
| 68 | Нэр, хаяг тодорхойгүй | 2021-05-18 | Газар улсын үндэс мөн. Газар , бэлчээр, хадлангийн талбай, өвөлжөө хаваржаа зуслан зэргийг тухайн нутгийн уугуул иргэд өөрсдөө мэддэг байх нь нүүдэлчин соёлд нийцэх нь зүй. Хөндлөнгийн хөх зүү хатгаж үзээгүй нөхөд болон эрх мэдэлтэй гэх нөхдөөс хамгаалах хатуу чанга хууль бх ёстой. Газар усаар оролдох бол дэмий асуудал мөн. |
| 78 | Нэр, хаяг тодорхойгүй | 2021-05-18 | Хөдөө суманд амьдардаг иргэн үе удмаараа нутаглаж ирсэн өвөлжөө хаваржаа зуслангийн газраа ИТХ-ын төлөвлөгөөнд орсноос үл хамааран өмчилж авах эрхийг бүрдүүлэх шаардлагатай. Ямар газар амьдарч нутаглахаа малчид мэднэ. Хөндлөнгийн хүмүүс малчдын нутгийг сонгох нь өрөөсгөл юм. /Нутаг зааж болохгүй/ | Газрын багц хуулийг Монгол Улсын Үндсэн хуульд нийцүүлэн боловсруулсан бөгөөд үндсэн хуульд заасан иргэний амьдрах орчноо чөлөөтэй сонгох эрхийг зөрчөөгүй болно.Мөн иргэн гэр, хашаа, байшингийн зориулалтаар эзэмшиж байгаа газраа өмчилж авах, мөн энэ зориулалтаар хуулинд заасан хэмжээнд шинээр газар өмчилж авахдаа үнэгүй авах гэх мэт зохицуулалтыг тусгасан. |
| 79 | Нэр, хаяг тодорхойгүй | 2021-05-11 | Ерөнхий хуулиндаа нэр томьёоны хэсэгтээ "газрыг төлөвлөлт" гэж эсвэл ...газар төлөвлөх ...гэж юуг хэлэх тухай тайлбар ойлголт алга | Газрын ерөнхий хуулийн гуравдугаар бүлэгт газар зохион байгуулалтын төлөвлөлтийн тухай зохицуулалтыг тодорхой тусгасан. |
| 80 | Нэр, хаяг тодорхойгүй | 2021-05-11 | Газрын ерөнхий болон багц хуулиудын агуулгыг салбар салбарын суурь хуулиудтай агуулгын зарчмын хувьд нь уялдуулах зайлшгүй шаардлагатай . энэ хууль нь ЭЗ ийн либерал үзэлд тулгуурлаж хийгдэж, харин зарим нийгмийн соёлын харилцаа нь манай нийгмийн хувьд өөр үзэл баримтлал дээр суурьлаж байгаа. ЭЗ чухал боловч түүнийг хэтрүүлж томьёолсоноос зарим харилцаа хямралд ороод байна. | Газрын багц хуулийн төслийг Монгол Улсын Үндсэн хууль, Иргэний хуулийн суурь зарчимд нийцүүлэн бусад салбар хуулиудтай учлдуулан боловсруулсан. |
| 81 | Нэр, хаяг тодорхойгүй | 2021-05-10 | Иргэдийн өмчилж болон эзэмшиж олон жил амьдарч байгаа газрыг шууд хүчээр авах арга залийг хатуу эсэргүйцнэ. | Иргэдийн өмчилж болон эзэмшиж олон жил амьдарч байгаа газрыг шууд хүчээр авах зохицуулалт газрын багц хуулийн төсөлд ороогүй болно.  |
| 82 | Нэр, хаяг тодорхойгүй | 2021-05-09 | УБ иргэн орон нутагт гэр бүлийн зориулалтаар амьдрах газраа өөрөө сонгож эзэмших ашиглах эрхийг нээж өгнө үү. Үндсэн хуулиар олгогдсон эрх. | Газрын ерөнхий хуулийн төсөлд “40.5.Монгол Улсын иргэнд амины орон сууцны байшин, гэр, сууц барих зориулалтаар нэг удаа үнэгүй өмчлүүлэх газар нь байршлаасаа хамаарч дараах хэмжээтэй байна:40.5.1.нийслэлд 0.07 хүртэл га;40.5.2.аймгийн төвд 0.35 хүртэл га;40.5.3.сумын төв, тосгонд 0.5 хүртэл га.40.6.Тухайн орон нутгийн газрын нөөц, багтаамж, хүн амын тоо, нийгэм, эдийн засгийн нөхцөлд нийцүүлэн тухайн орон нутагт өмчлүүлэх газрын дээд хэмжээг энэ хуулийн 40.5.2, 40.5.3-т заасан хэмжээнд багтаан аймгийн иргэдийн Төлөөлөгчдийн Хурал тогтооно.” гэж тусгасан. Мөн барилга байгууламж барих эрхийг дээрх заалттай адил олгосон.  |
| 83 | Нэр хаяг тодорхойгүй  | 2021-04-30 | Саналын файл хавсаргасан.Сайн байна уу санал асуулга нээлттэй хэлэлцүүлэгт орж байгаадаа баяртай байна. Аливаа нэгэн асуудал нь ямагт хяналттай байх ёстой иймд доорх саналыг хүргүүлж байна хүлээн авна уу. Иргэн миний хувьд Кадастрын зураглалын хяналтыг Төрийн захиргааны байгууллага нь өөрсдөө хянах нь хууль эрх зүйн хувьд болон ашиг сонирхолтой байх тул хөндлөнгийн болон мэргэжлийн хяналт нь тусдаа хянаж байвал дээр гэж боддог учраас доорх саналыг хүргүүлж байна.Мөн Зөрчлийн тухай хуулиар хяналт тавих эрхгүй бүхий этгээд нь хуульчлагдсан тул та бүхэн хуулийн саналаа авахдаа харгалзан үзэх байх.1. Кадастрын зураг нь геодези зураг зүйн асуудал учраас Геодези зураг зүйн тухай хуулиар зохицуулахаар өөрчлөх.
2. Кадастрын хяналт шалгалт болон магадлан хэмжилт гэсэн хэсэгт одоогийн мөрдөгдөж байгаа Кадастрын зураглал ба газрын кадастрын тухай хуулийн “Кадастрын зураглал ба газрын кадастрын тухай” хуулийн 18.1.Кадастрын зураглалын улсын хяналтыг геодези, зураг зүйн асуудал эрхэлсэн төрийн захиргааны байгууллага болон аймаг, нийслэлийн геодези, зураг зүйн хяналтын улсын байцаагч хэрэгжүүлнэ.
 | Кадастрын тухай хуулийн төсөл нь Монгол Улсын нутаг дэвсгэрт кадастрэрхлэх*,* хяналт тавихтайхолбогдсонхарилцааг зохицуулахад оршино.Кадастрын тухай хуулийн төсөлд кадастрын үйл ажиллагаа эрхлэх тусгай зөвшөөрөл бүхий этгээд нь мэргэжлийн туршлага бүхий боловсон хүчин, кадастрын хэмжилт, боловсруулалт хийх багаж, тоног төхөөрөмж, програм хангамжаар бүрэн хангагдсан байх, кадастрын үйл ажиллагаа эрхлэх тусгай зөвшөөрөл бүхий этгээд нь кадастрын мэдээллийн системд хандах эрхтэй байхаар тусгасан.Мөн Кадастрын тухай хуулийн 33 дугаар зүйлд кадастрын хяналт шалгалт болон магадлан хэмжилтийн талаар дараах байдлаар тусгасан.33.1.Аймаг, нийслэлийн газрын асуудал эрхэлсэн төрийн захиргааны байгууллага, дүүргийн Газрын албаны кадастрын асуудал хариуцсан мэргэжилтэн, сумын газрын даамал болон газрын кадастрыг хийх эрхлэх нөхцөл шаардлагыг хангасан аж ахуйн нэгж, байгууллагын гүйцэтгэсэн кадастрын хэмжилтийн ажилд газрын асуудал эрхэлсэн төрийн захиргааны байгууллага магадлан хэмжилт хийнэ.33.2.Кадастрын хэмжилтийн үр дүнг шалгах арга, технологи, үйл ажиллагааны заавар, хяналт шалгалт хийх журмыг газрын асуудал эрхэлсэн төрийн захиргааны төв байгууллага батална.33.3.Газрын асуудал эрхэлсэн төрийн захиргааны байгууллага кадастр эрхлэхтэй холбоотой хяналт шалгалтыг жилд нэг удаа хийнэ.  |
| 84 | Нэр хаяг тодорхойгүй мэргэжилтэн | 2021-04-30 | Саналын файл хавсаргасан.-6.3.7.кадастрын үйл ажиллагаа эрхлэх тусгай зөвшөөрлийн хүсэлтийг хүлээн авах, олгох, цуцлах саналыг газрын асуудал эрхэлсэн төрийн захиргааны төв байгууллагад хүргүүлэх, тусгай зөвшөөрөл эзэмшигчдийн үйл ажиллагаанд хяналт тавих, тэдгээрийн мэдээллийн санг эрхлэх;-Тусгай зөвшөөрөл эзэмшигчдийн үйл ажиллагаанд хяналт тавих гэсэн үгийг хасах. Тайлбар: Үүнд мэргэжлийн хяналтын байгууллага чиг үүргээрээ хяналт тавих.-29 дүгээр зүйл. Кадастрын хяналт шалгалт болон магадлан хэмжилт-29.3 Кадастрын зураглалын улсын хяналтыг аймаг, нийслэлийн геодези, зураг зүйн хяналтын улсын байцаагч хэрэгжүүлнэ гэж нэмэх  |

Барилга, хот байгуулалтын яам